|  |  |
| --- | --- |
| Stema noua - mica | **ROMÂNIA****JUDEŢUL CLUJ****CONSILIUL LOCAL AL MUNICIPIULUI DEJ**Str. 1 Mai nr. 2, Tel.: 0264/211790\*, Fax 0264/223260, E-mail: primaria@dej.ro |
|  |

## H O T Ă R Â R E A Nr. 12

**din 29 ianuarie 2013**

**privind concesionarea prin licitaţie publică a terenului în suprafaţă de 70 m.p., situat în Municipiul Dej, Strada Unirii, Nr. 6/ A, pe care este construit unui spaţiu comercial**

**Consiliul local al Municipiului Dej,** întrunit în ședința ordinară din data de 29 ianuarie 2013;

 Având în vedere **proiectul de hotărâre**, prezentat din **iniţiativa primarului Municipiului Dej**, întocmit în baza Raportului Nr. 966 din 18 ianuarie 2013, al Serviciului de Urbanism şi Amenajarea Teritoriului prin care se propune aprobarea concessionării prin licitaţie publică a terenului situat în Municipiul Dej, Strada Unirii, Nr. 6/ A, înscris în C.F. Dej Nr. 53704 (provenită din conversia de pe hârtie a CF Nr. 16701 DEJ) cu Nr. topo 4237/1/7/5/3/1/2 în suprafaţă de 70 m.p., pe care este edificat un spaţiu comercial, a Caietului de sarcini (Anexa Nr. 1), a Instrucţiunilor pentru ofertanţi, precum şi constituirea comisiei de licitatie şi a comisiei de soluţionare a contestaţiilor, proiect avizat favorabil în ședința de lucru a comisiei de urbanism și comisiei economice din data de 28 ianuarie 2013.

În temeiul prevederilor Ordonanței de Urgență a Guvernului Nr. 54/28 iunie 2006 şi Hotărârea Guvernului Nr. 168/14 februarie 2007 și `art. 36`, alin. (2), lit. c), alin. (5), lit. a), `art. 45`, alin. (3) şi `art. 123`, alin. (1) şi alin. (2) din Legea Nr. 215/2001 privind administraţia publică locală, republicată, cu modificările și completările ulterioare,

**H O T Ă R Ă Ş T E:**

 **Art. 1.** – **Aprobă** concesionarea prin licitaţie publică a terenului înscris în C.F. Dej Nr. 53704 (provenită din conversia de pe hârtie a CF Nr. 16701 DEJ) cu Nr. topo 4237/1/7/5/3/1/2 în suprafaţă de 70 m.p., situat în Municipiul Dej, Strada Unirii, Nr. 6/ A, pe care este edificat un spaţiu comercial al cărui proprietar este S.C. EMILENA PRODIMPEX S.R.L.

**Art. 2.** **Aprobă** preţul de pornire al licitaţiei pentru terenul în suprafaţă de 70 m.p., în valoare de 1256,50 lei/an.

**Art. 3. Aprobă** durata concesiunii care este de 25 ani.

**Art. 4.**  **Aprobă** Caietul de sarcini (Anexa Nr. 1), Instrucţiunile pentru ofertanţi (Anexa Nr. 2), care fac parte integrantă din prezenta Hotărâre.

**Art. 5. Aprobă** constituirea Comisiei de evaluare a ofertelor pentru organizarea şi desfăşurarea licitaţiei în următoarea componenţă:

* preşedinte – ing. Zegrean Calin – director tehnic
* membru – ing. Gherman Alexandru – şef Serviciu Tehnic
* membru – ing. Gavrea Gabriela – şef S.U.A.T.
* membru – jr. Pop Cristina – şef Compartiment juridic
* membru – ec. Cuzdriorean Gabriela – şef Serviciul Buget-Contabilitate
* membru – ec. Bote Anamaria – şef administraţie - A.F.P. Dej
* secretar – ing. Balint Oana – inspector S.U.A.T.

Membri supleanţi:

* membru – ing. Beşa Dana – consilier S.U.A.T.
* membru – ec. Giurgiu Lidia – şef administraţie adjunct - A.F.P. Dej
* membru – ec. Şerban Mihaela – inspector Serviciul Buget-Contabilitate
* membru – jr. Iosip Horatiu – Compartiment juridic
* membru – ing. Cristurean Camelia – consilier Serviciu Tehnic

**Art. 6. Aprobă** constituirea Comisiei de soluţionare a contestaţiilor licitaţiei publice în următoarea componenţă:

* preşedinte – Covaciu Andron – Secretarul Municipiului Dej
* membru – jr. Iosip Horaţiu - Compartiment juridic
* membru – ec. Şandor Vasile - Serviciul Buget-Contabilitate

**Art. 7.** Cu ducerea la îndeplinire a ptrevederilor prezentei hotărâri se încredinţează Primarul Municipiului Dej prin Serviciul de Urbanism şi Amenajarea Teritoriului, Biroul Patrimoniu şi Serviciul Taxe şi impozite din cadrul Primăriei Municipiului Dej.

**Preşedinte de şedinţă,**

**Bonta Dan Silviu**

**Nr. consilieri în funcţie - 19**

 **Nr. consilieri prezenţi - 18**

**Nr. voturi pentru - 18**

 **Nr. voturi împotrivă -**

 **Abţineri -**  **Contrasemnează**

 **Secretar, Covaciu Andron**